القدس القديمه

القدس القديمه هيا جزء من مدينة القدس.

 تاريخ 

بيتقال ان تاريخ القدس القديمه بيرجع للقرن الخمستاشر قبل الميلاد و فى التاريخ التوراتى كانت عاصمة الملك داود و ان ابنه سليمان بنى فيها هيكله المعروف بـ هيكل سليمان. استرجعت مجدها بعد ما الامبراطور قسطنطين الاول اعتنق المسيحيه. فتحها المسلمين سنة 638 و اخدوها من البيزنطيين و غزاها الصليبيين فى 15 يوليه 1099 وقت الحمله الصليبيه الاولى و بقت عاصمة مملكة بيت المقدس اللى كانت بتضم مدن تانيه منها عكا و يافا و غيرها. استردها المسلمين تانى على ايد صلاح الدين الأيوبى فى 2 اكتوبر 1187 ، و وقعت فى ايد الامبراطور فريدريك التانى عن طريق اتفاقية سلام مع الملك الكامل و استردها المسلمين تانى على ايد السلطان الصالح نجم الدين أيوب و الخوارزميه و فشل الصليبيين فى الاستيلاء عليها تانى بسبب تصدى الدوله المملوكيه فى مصر ليهم. بعد ما احتل الاترك العثمانليه المنطقه بقت تحت سيطرتهم لغاية مافى سنة 1917 استولى عليها الانجليز وقت الحرب العالميه الاولى و عملوها عاصمه ليهم فى منطقة فلسطين الجغرافيه وقت انتدابهم عليها و بعد ما خلص انتدابهم قامت حرب عليها و على منطقة فلسطين بين اليهود من جهه و العرب و مصر من جهه بعد ما رفض العرب قرار دولى من الامم المتحده بتقسيم منطقة فلسطين بينهم و بين اليهود اتعرفت باسم حرب 48 و كانت من نتايج الحرب دى انها اتقسمت للقدس القديمه ( فى ايد العرب ) و القدس الجديده ( فى ايد اليهود ) و استمر الحال على كده لغاية ما قامت حرب 67 ووقعت القدس القديمه كمان فى ايد الاسرائيليين و ضموها و عملو القدس الموحده عاصمة دولتهم و فضل الوضع على كده لغاية النهارده.
 اسوار 
القدس القديمه حواليها سور بناه السلطان العثمانلى سليمان القانونى سنة 1541.

 احياء القدس القديمه 
فيه اربع احياء ف القدس القديمه : الحى المسيحى و الحى اليهودى و الحى المسلم و الحى الارمنى.أرقام وحقائق عن البلدة القديمة بالقدس

 معالم 
اهم معالم الحى المسلم الجامع الاقصى و الحيطه الغربيه ، اهم كنايس الحى المسيحى هيا كنيسة القيامه.

 لينكات برانيه 

 مصادر 

تصنيف:القدس